wannaphong/clean_thaiwikipedia huggingface dataset:
# การสื่อสารในประเทศอิหร่าน
อุตสาหกรรมโทรคมนาคมทั้งหมดในอิหร่านเกือบทั้งหมดอยู่ในการดูแลของรัฐบาลและบริหารโดยบริษัทโทรคมนาคมของประเทศอิหร่าน  การขยายตัวของสายโทรศัพท์ในปี ค.ศ. 2004 มีการพัฒนาเป็นที่ยอมรับในภูมิภาคนี้ ประชาการ 100 คนต่อ 22 สายโทรศัพท์ สถิติสูงกว่าอียิปต์ซึ่งอยู่ที่ 14 และซาอุดิอารเบียซึ่งอยู่ที่ 15 แม้ว่าสถิติจะต่ำกว่าสหรัฐอาหรับเอมิเรตต์ กับจำนวน 27 สาย อย่างไรก็ตรงตามมาตรฐานภูมิภาค ในอิหร่านปี ค.ศ. 2012 จำนวนประชากรทุกคนมีโทรศัพท์มือถือมากกว่า 1 เครื่อง

ในปี ค.ศ. 2008 มีสำนักงานการบริการการติดต่อสื่อสารระดับท้องถิ่นมากกว่า 52,000 แห่ง ที่คอยให้บริการด้านคมนาคมในชนบท มีสายโทรศัพท์ในอิหร่านมากกว่า 24 ล้านสาย มีอัตราการขยายตัวร้อยละ 33.66 อิหร่านมีผู้ใช้อินเทอร์เน็ต 43 ล้านคนเป็นข้อมูลบันทึกในตะวันออกกลางแม้ว่าระดับความแรงของอินเทอร์เน็ตจะอยู่ในเกณฑ์ต่ำก็ตาม 

อิหร่านติดหนึ่งในห้าประเทศที่มีอัตราการเจริญเติบโตไปถึงร้อยละ 20 ซึ่งเป็นระดับที่สูงที่สุดในการขยายการสื่อสารโทรคมนาคมทางไกล เพราะอิหร่านมีสำนักงานบริการการติดต่อสื่อสารระดับท้องถิ่นอย่างกวางขวางทำให้ได้รับประกาศนียบัตรพิเศษจากยูเนสโก ในปลายปี ค.ศ. 2009 การสื่อสารโทรคมนาคมอิหร่านมีรายได้ 9.2 ล้านดอลลาร์สหรัฐและถูกรู้จักในฐานะตลาดใหญ่อันดับสี่ของภูมิภาค และคาดว่าจะมีรายได้ถึงร้อยละ 6.9 กับรายได้ 12.9 ล้านดอลลาร์สหรัฐ ในปี ค.ศ. 2014

ตามรายงานในนิตยสารอิเล็กทรอนิกส์ ระบบการสื่อสารของประเทศต่าง ๆ อยู่ในช่วงการขยายหุ้นส่วนทางเทคโนโลยีการสื่อสารและสารสนเทศในอิหร่านค่าจีดีพีของปี ค.ศ. 2002 อยู่ระหว่างร้อยละ 1.1 ถึง 1.3 มีพนักงานประมาณ 150,000 คนในธุรกิจด้านไอซีที ในจำนวนนี้ 20,000 คนทำงานด้านอุตสาหกรรมซอฟต์แวร์ มีบริษัท 1,200 บริษัทด้านเทคโนโลยีการสื่อสารจนถึงปี ค.ศ. 2002 มีบันทึกว่า 200 บริษัทพัฒนาด้านซอฟต์แวร์ รายได้จากการส่งออกซอฟต์แวร์ในปี ค.ศ. 2008 อยู่ที่ประมาณ 50 ล้านดอลลาร์สหรัฐIran Daily: Software Exports Hit $45m Retrieved November 2, 2008  ในช่วง ค.ศ. 2009 ถึง 2020 ตลาดโทรคมนาคมในอิหร่านได้เพิ่มขึ้นมากกว่าสองเท่า
# แมรี แอนนิง
แมรี แอนนิง (21 พฤษภาคม พ.ศ. 2342 - 9 มีนาคม พ.ศ. 2390) เป็นนักบรรพชีวินวิทยา ผู้ค้า และนักสะสมซากดึกดำบรรพ์ผู้ซึ่งกลายเป็นที่รู้จักไปทั่วโลก จากการค้นพบซากสัตว์ทะเลดึกดำบรรพ์ยุคจูแรสซิก ในถ้ำระหว่างช่องแคบอังกฤษที่ไลม์รีจิส ในแถบชนบทของดอร์เซตทางภาคตะวันตกเฉียงใต้ของอังกฤษ การค้นพบของเธอมีส่วนสำคัญซึ่งก่อให้เกิดความเปลี่ยนแปลง ต่อแนวความคิดทางวิทยาศาสตร์เกี่ยวกับชีวิตยุคก่อนประวัติศาสตร์ และประวัติศาสตร์ของโลก

แมรี่ทำการค้นหาซากดึกดำบรรพ์ในบริเวณของหน้าผาบลูเลียส โดยเฉพาะระหว่างเดือนในฤดูหนาวเมื่อมีดินถล่มทำให้ซากดึกดำบรรพ์เผยออกมา ซึ่งต้องรีบทำการเก็บก่อนที่พวกมันจะสูญหายลงในทะเล เธอเกือบเสียชีวิตในปี พ.ศ. 2376 ระหว่างเหตุการณ์ดินถล่มซึ่งทำให้สูญเสียสุนัขของเธอที่ชื่อเทรย์ การค้นพบของเธอรวมไปถึงโครงกระดูกอิกทิโอซอรัสตัวแรกที่ถูกแยกอย่างถูกต้อง โครงกระดูกเพลสิโอซอร์สองตัวแรกที่พบอย่างครบถ้วนสมบูรณ์ โครงกระดูกเทอร์โรซอร์ตัวแรกที่อยู่นอกประเทศเยอรมันนี และซากปลาดึกดำบรรพ์ที่สำคัญอีกเป็นจำนวนมาก ความช่างสังเกตของเธอมีส่วนสำคัญในการค้นพบคอโพรไลต์ที่รู้จักกันในตอนนั้นว่าก้อนบีซอร์ ซึ่งก็คือมูลของสัตว์ที่กลายเป็นซากดึกดำบรรพ์และเธอยังค้นพบซากดึกดำบรรพ์ของเบเลมไนต์(หรือเบเลมนอยด์) ที่มีถุงหมึกซึ่งกลายเป็นซากดึกดำบรรพ์อยู่ภายใน เหมือนกับเหล่าเซฟาโลพอดยุคปัจจุบัน เมื่อนักธรณีวิทยาเฮนรี่เดอราบีช วาดภาพดูเลียแอนติคคูยเออร์ ซึ่งเป็นครั้งแรกที่มีการเผยแพร่ออกไปอย่างกว้างขวาง ของภาพที่มีฉากเกี่ยวกับชีวิตยุคก่อนประวัติศาสต์ มาจากการบูรณะซากดึกดำบรรพ์โดยส่วนมากเขาได้อิงตามซากดึกดำบรรพ์ที่แมรี่ได้ค้นพบ และได้พิมพ์จัดจำหน่ายเพื่อประโยชน์ของเธอ

แมรี่ไม่ได้มีส่วนร่วมอย่างเต็มที่นักในการชุมนุมทางวิทยาศาสตร์ ของอังกฤษในศตวรรษที่ 19 ซึ่งส่วนมากจะเป็นบุรุษแองกลิคัน เธอต้องต่อสู้ดิ้นรนทางด้านการเงินเป็นอย่างมาก ในชีวิตของเธอเนื่องจากครอบครัวของเธอยากจน และพ่อของเธอผู้ซึ่งเป็นช่างทำตู้ได้เสียชีวิตลงตอนที่เธออายุเพียง 11 ขวบ

เธอกลายเป็นที่รู้จักดีในวงการธรณีวิทยาในอังกฤษ ยุโรป และอเมริกา และเธอได้ให้คำปรึกษาปัญหาด้านกายวิภาคศาสตร์ รวมทั้งเกี่ยวกับการเก็บรวบรวมซากดึกดำบรรพ์ ถึงกระนั้นด้วยเธอเป็นผู้หญิงจึงทำให้มีคุณสมบัติไม่เหมาะสม ที่จะเข้าร่วมสมาคมธรณีวิทยาของลอนดอน และเธอไม่เคยได้รับการให้เครดิตอย่างสมบูรณ์ สำหรับผลงานทางวิทยาศาสตร์ของเธอ อันที่จริงแล้วเธอได้เขียนลงในจดหมายฉบับหนึ่งว่า " โลกนี้ได้ใช้ฉันอย่างไร้ปราณีฉันกลัวว่ามันได้ทำให้ฉันหวาดระแวงต่อทุกคน " งานเขียนเดียวทางด้านวิทยาศาสตร์ของเธอที่ได้ตีพิมพ์ในตลอดช่วงอายุไขของเธอ ปรากฎในนิตยสารประวัติศาสตร์ทางธรรมชาติในปี พ.ศ. 2382 ซึ่งแกะจากจดหมายที่แมรี่ได้เขียนถึงบรรณาธิการนิตยสารและตั้งคำถามถึงสิ่งที่กล่าวอ้างในนิตยสาร
# กระแซ
กระแซ  เรียกตนเองว่า เมเต (Meitei,), มีเต (Meetei) หรือ มณิปุรี (Manipuri,Abstract of speakers' strength of languages and mother tongues – 2000, Census of India, 2001) เป็นชาติพันธุ์หนึ่งอาศัยอยู่ทางตะวันออกเฉียงเหนือของประเทศอินเดีย และเป็นประชากรส่วนใหญ่ของรัฐมณีปุระ ส่วนใหญ่ตั้งถิ่นฐานอยู่บริเวณที่ราบตอนกลางของรัฐมณีปุระ และยังพบอีกว่ามีจำนวนไม่น้อยอาศัยดินแดนข้างเคียงเช่น รัฐอัสสัม, รัฐเมฆาลัย และรัฐตริปุระ ทั้งยังพบการตั้งถิ่นฐานในประเทศอื่น ๆ ใกล้เคียงคือประเทศบังกลาเทศ และพม่า เมื่อพม่าเรืองอำนาจ มักกวาดต้อนเชลยชาวกระแซมาฝึกหัดเป็นทหารม้า และเป็นพราหมณ์ในราชสำนักพม่า ปัจจุบันมีชาวกระแซอาศัยอยู่ในหลายพื้นที่ของประเทศพม่า ได้แก่ รัฐกะชีน ภาคย่างกุ้ง ภาคซะไกง์ รัฐฉาน และภาคอิรวดี เป็นอาทิ

ชาวกระแซเป็นที่รู้จักในไทยอยู่บ้าง ดังปรากฏคำอธิบายลักษณะของชาวกระแซใน จารึกโคลงภาพคนต่างภาษา แผ่นที่ 18 ภายในวัดพระเชตุพนวิมลมังคลารามราชวรมหาวิหาร ระบุว่า "ชาวกระแซมีผิวคล้ำ นุ่งผ้าขาว มีการอาบยาตามร่างกาย ชำนาญในการล่ากวาง และอาศัยอยู่ในดินแดนที่ขึ้นต่อพุกาม (พม่า)" โดยเนื้อหาแต่งโดยพระสมบัติบาล ตรงกับรัชสมัยพระบาทสมเด็จพระนั่งเกล้าเจ้าอยู่หัว นอกจากนี้ประชาชนในตำบลกระแสบน อำเภอแกลง จังหวัดระยอง เชื่อว่าบรรพบุรุษของตนเป็นชาวกระแซที่มีเชื้อสายมอญอพยพลงมาจากเมืองพิษณุโลก เข้าไปตั้งชุมชนเมื่อสมัยกรุงศรีอยุธยา หรือราว 400 ปีก่อน และสันนิษฐานกันว่าชื่อตำบล "กระแส" มาจากคำว่า "กระแซ" ตามชื่อชาติพันธุ์ของตน

ชาวกระแซใช้ภาษามณีปุระในการสื่อสาร ซึ่งภาษาดังกล่าวจัดอยู่ในตระกูลภาษาทิเบต-พม่า และเป็นหนึ่งในยี่สิบสองภาษาราชการของประเทศอินเดียตามรัฐธรรมนูญ ค.ศ. 1992 เดิมใช้อักษรเมเตมาเยกในการเขียน แต่ภายหลังถูกแทนที่ด้วยอักษรเบงกอลช่วงศตวรรษที่ 18 ปัจจุบันมีความพยายามในการฟื้นฟูการใช้อักษรเมเตมาเยกอีกครั้งอย่างช้า ๆ

แต่เดิมชาวกระแซนับถือศาสนาสนมาหี (Sanamahism) ซึ่งเป็นลัทธิบูชาสุริยเทพและผีบรรพชน และพบร่องรอยว่าชาวกระแซเคยนับถือศาสนาพุทธมาก่อน ปัจจุบันชาวกระแซส่วนใหญ่นับถือศาสนาฮินดูนิกายไวษณพ ซึ่งเปลี่ยนไปนับถือเมื่อราว 300 ปีก่อนหน้านี้ แต่เป็นเพียงฮินดูพื้นเมืองหรือฮินดูแบบมณีปุระเท่านั้นเพราะรับอิทธิพลมาอย่างผิวเผิน โดยมีการนับถือปะปนกับลัทธิพื้นเมือง นอกจากนี้ยังมีชาวกระแซบางส่วนเข้ารีตศาสนาอิสลามเมื่อศตวรรษที่ 17 ในยุคจักรวรรดิโมกุลเรืองอำนาจ โดยจะถูกเรียกว่าปันกัล (Pangal) หรือมียะฮ์เมเต (Miah Meitei)Dr. N. Debendra Singh, 2005, Identities of the Migrated People of Manipur, Canchipur: Centre for Manipuri Studies (Manipur University). ส่วนชาวกระแซในประเทศพม่าหันไปนับถือศาสนาพุทธมากขึ้นตั้งแต่ ค.ศ. 1917 และขยายตัวเพิ่มขึ้นจนถึง ค.ศ. 1931
# ธนาคารไทยพาณิชย์ สาขาตลาดน้อย
ธนาคารไทยพาณิชย์ สาขาตลาดน้อย เป็นสาขาหนึ่งของธนาคารไทยพาณิชย์ ตั้งอยู่ ณ เลขที่ 1280, 1280/1 ถนนโยธา แขวงตลาดน้อย เขตสัมพันธวงศ์ กรุงเทพมหานคร โดยธนาคารแห่งนี้ มีประวัติความเป็นมาที่เก่าแก่ยาวนาน โดยเป็นที่ทำการของธนาคารแห่งแรกในประเทศไทย  เริ่มก่อตั้งขึ้นในนาม "บุคคลัภย์" โดยพระเจ้าบรมวงศ์เธอ พระองค์เจ้าไชยันตมงคล กรมหมื่นมหิศรราชหฤทัย ตรงกับรัชสมัยพระบาทสมเด็จพระจุลจอมเกล้าเจ้าอยู่หัว ในปี พ.ศ. 2447 เพื่อให้เป็นสถาบันการเงินที่เป็นฐานรองรับการเติบโตด้านเศรษฐกิจของไทย และได้เปลี่ยนชื่อมาเป็น "แบงก์สยามกัมมาจล" ในปี พ.ศ. 2449 และได้เปลี่ยนชื่อเป็น "ธนาคารไทยพาณิชย์" ในปี พ.ศ. 2482 ดังเช่นชื่อที่ใช้ในปัจจุบัน

ปัจจุบัน กิจการของธนาคารก็ยังคงเปิดให้ดำเนินการอยู่ โดยที่ตัวอาคารมีความโดดเด่นที่สถาปัยกรรมตะวันตกแบบโบซาร์ผสมนีโอคลาสสิก ออกแบบโดยสถาปนิกชาวอิตาลี อันนิบาเล รีกอตติ เริ่มก่อสร้างในปี พ.ศ. 2451 และบูรณะในปี พ.ศ. 2538 ตัวอาคารมีทั้งหมด 3 ชั้น ติดกับริมแม่น้ำเจ้าพระยา สถาปัตยกรรมของอาคารแห่งนี้ มีความคล้ายคลึงกับหลายส่วนของพระที่นั่งอนันตสมาคม เช่น ทางขึ้นข้างของอาคาร เป็นต้น ชั้นล่างเป็นที่ทำการทั่วไปแต่ยังคงรูปแบบดั้งเดิม โดยเคาน์เตอร์รับฝากถอนคล้ายกับโรงรับจำนำ มีผนังเป็นลวดลายปูนปั้น เสาทรงไอโอนิกประกอบระหว่างช่วงหน้าต่าง กระเบื้องปูพื้นนำเข้าจากเยอรมนี และเป็นที่จัดแสดงของที่เคยใช้ในกิจการในอดีต เช่น เครื่องพิมพ์ดีด, เครื่องคิดเลข, สมุดบัญชีเก่า, พระรูปขององค์ผู้ก่อตั้งตรงประตูทางเข้า  และชั้นบนเคยเป็นพิพิธภัณฑ์ธนาคารไทย ก่อนจะย้ายไปอยู่ที่สำนักงานใหญ่ เอสซีบีพาร์กพลาซา แยกรัชโยธิน ในปัจจุบัน

ตัวอาคารของธนาคารไทยพาณิชย์ สาขาตลาดน้อย ได้รับรางวัลอนุรักษ์สถาปัตยกรรม ASA ในปี พ.ศ. 2525 ถือเป็นอาคารอนุรักษ์แห่งหนึ่ง  และเป็นโบราณสถานแห่งหนึ่งของเขตสัมพันธวงศ์ โดยกรมศิลปากร ซึ่งสาขาของธนาคารไทยพาณิชย์ที่มีความเก่าแก่และสวยงามเช่นนี้ ยังมีอีก 2 สาขา คือ สาขาถนนเพชรบุรี ถนนเพชรบุรี ใกล้กับแยกเพชรพระราม (ปัจจุบันเป็นที่ตั้งของมูลนิธิอาสาเพื่อนพึ่ง (ภาฯ) ยามยาก สภากาชาดไทย) และสาขาเฉลิมนคร ถนนเจริญกรุง ใกล้กับแยกเอส. เอ. บี.
# การทำงานต่ำระดับ
การทำงานต่ำระดับ  หรือการว่างงานแฝง เป็นการใช้แรงงานต่ำกว่าจริงเนื่องจากอาชีพที่ไม่ต้องใช้ทักษะของแรงงาน หรือเป็นงานไม่เต็มเวลา หรืองานที่ปล่อยให้แรงงานไม่ได้ทำงานFeldman, D. C. (1996). The nature, antecedents and consequences of underemployment. Journal of Management, 22(3), 385–407.  ตัวอย่างได้แก่ การถืออาชีพไม่เต็มเวลาทั้งที่ต้องการทำงานเต็มเวลา และการมีคุณวุฒิสูงเกิน (overqualification) ซึ่งลูกจ้างมีการศึกษา ประสบการณ์หรือทักษะเกินข้อกำหนดของอาชีพนั้นChohan, Usman W. "Young people worldwide fear a lack of opportunities, it's easy to see why" The Conversation. September 13, 2016.Chohan, Usman W. "Young, Educated and Underemployed: Are we Building a Nation of PhD Baristas" The Conversation. January 15, 2016.

การทำงานต่ำระดับมีการศึกษาจากหลายมุมมอง ทั้งเศรษฐศาสตร์ การจัดการ จิตวิทยา และสังคมวิทยา ตัวอย่างเช่น ในวิชาเศรษฐศาสตร์ คำว่า "การทำงานต่ำระดับ" มีความหมายและการใช้ต่างกันสามอย่าง ทั้งหมดล้วนเกี่ยวข้องกับสถานการณ์ที่บุคคลกำลังทำงาน ซึ่งต่างจากการว่างงานที่หมายถึงบุคคลที่กำลังหางานทำแต่ไม่มีอาชีพ ทั้งหมดเกี่ยวข้องกับการใช้แรงงานต่ำกว่าควรซึ่งบทนิยามและการวัดการว่างงานอย่างเป็นทางการ (ของหน่วยงานรัฐ) ส่วนใหญ่ไม่ได้นับ 

ในวิชาเศรษฐศาสตร์ การทำงานต่ำระดับอาจหมายถึง:
 "การมีคุณวุฒิสูงเกิน" หรือ "การมีการศึกษามากเกิน" (overeducation) หรือการจ้างแรงงานที่มีการศึกษา ระดับทักษะหรือประสบการณ์สูงในอาชีพที่ไม่ต้องใช้ความสามารถเพียงนั้นErdogan, B., & Bauer, T. N. (2009). Perceived overqualification and its outcomes: The moderating role of empowerment. Journal of Applied Psychology, 94(2), 557–65.  ตัวอย่างเช่น แพทย์ที่ผ่านการฝึกพร้อมเอกสารรับรองจากต่างประเทศที่ทำงานเป็นคนขับแท็กซี่จัดเป็นการทำงานต่ำระดับชนิดนี้
 งาน "ไม่เต็มเวลาโดยไม่สมัครใจ" (involuntary part-time) โดยที่แรงงานสามารถทำงานเต็มสัปดาห์งานได้ แต่พบเฉพาะงานไม่เต็มเวลา นอกจากนี้ คำนี้ยังใช้ในการวางแผนภูมิภาคเพื่ออธิบายภูมิภาคที่มีอัตรากิจกรรมทางเศรษฐกิจต่ำผิดปกติเนื่องจากขาดโอกาสอาชีพ โอกาสการฝึกอาชีพ หรือเนื่องจากขาดบริการอย่างการรับเลี้ยงเด็กและการขนส่งสาธารณะ
 "การมีพนักงานมากเกิน" หรือ "การว่างงานแบบังคับ" (hidden unemployment) เป็นการปฏิบัติที่ธุรกิจหรือเศรษฐกิจทั้งหมดจ้างแรงงานที่ไม่ได้ทำงานเต็มเวลา ตัวอย่างเช่น คนงานที่ปัจจุบันไม่ถูกใช้ผลิตสินค้าหรือบริการเนื่องจากข้อจำกัดทางกฎหมายหรือสังคม หรือเพราะงานนั้นมีลักษณะตามฤดูกาลอย่างสูง

การทำงานต่ำระดับเป็นสาเหตุสำคัญของความยากจน แม้แรงงานสามารถหางานไม่เต็มเวลาได้ แต่รายรับไม่เต็มเวลานั้นอาจไม่เพียงพอต่อความต้องการพื้นฐาน การทำงานต่ำระดับเป็นปัญหามากโดยเฉพาะอย่างยิ่งในประเทศกำลังพัฒนาซึ่งอัตราการว่างงานมักค่อนข้างต่ำ เนื่องจากแรงงานส่วนมากทำงานยังชีพหรืองานไม่เต็มเวลาบางโอกาส ค่าเฉลี่ยแรงงานเต็มเวลาต่อประชากรผู้ใหญ่ทั่วโลกอยู่ที่ 26% เทียบกับ 30–52% ในประเทศพัฒนาแล้ว และ 5–20% ในทวีปแอฟริกาส่วนใหญ่
# ลูนีย์ตูนส์
ลูนีย์ตูนส์  เป็นภาพยนตร์สั้นแอนิเมชันสุขนาฏกรรมสัญชาติอเมริกัน ผลิตโดยวอร์เนอร์บราเธอส์ตั้งแต่ ค.ศ. 1930–1969 ซึ่งขณะนั้นอยู่ในช่วงยุคทองแห่งภาพยนตร์แอนิเมชันของสหรัฐ"Looney Tunes". www.bcdb.com, April 12, 2012 เดิมผลิตเป็นภาพขาวดำ ต่อมาเริ่มผลิตเป็นภาพสีตั้งแต่คริสต์ทศวรรษ 1940

ประวัติ

เมื่อ ค.ศ. 1929 วอร์เนอร์บราเธอส์สนใจที่จะผลิตภาพยนตร์สั้นแอนิเมชันเพื่อโปรโมตผลงานเพลงของทางบริษัท และเพื่อแข่งขันกับการ์ตูนสั้นเรื่องมิกกี้เมาส์ของวอลต์ ดิสนีย์ ทางบริษัทจึงทำสัญญากับ ลีออน ชเลสซินเจอร์ (Leon Schlesinger) ให้ผลิตการ์ตูนให้กับทางบริษัท เขาได้จ้างให้ รูดอล์ฟ ไอซิง (Rudolf Ising) และฮิว ฮาร์แมน (Hugh Harman) ผลิตซีซันแรก ตอนแรกมีชื่อว่า Sinkin' in the Bathtub ซึ่งออกอากาศเมื่อ ค.ศ. 1930

ต่อมาฮาร์แมนและไอซิงได้ออกจากวอร์เนอร์บราเธอส์เมื่อ ค.ศ. 1933 เนื่องจากมีข้อพิพาทเรื่องงบประมาณกับชเลสซินเจอร์ และได้นำสิทธิ์ในตัวละครและการ์ตูนที่สร้างขึ้นไปด้วย 

ต่อมาเริ่มผลิตเป็นภาพสี โดยตอนสุดท้ายที่ผลิตเป็นภาพขาวดำคือ Puss n' Booty ซึ่งออกอากาศเมื่อ ค.ศ. 1943

ในคริสต์ทศวรรษ 1980 วอร์เนอร์โฮมวิดีโอได้วางจำหน่ายการ์ตูนชุดนี้ในรูปแบบวีเอชเอส

 ภาพยนตร์ 
 สเปซแจม ทะลุมิติมหัศจรรย์ (1996)
 ลูนี่ย์ ทูนส์ รวมพลพรรคผจญภัยสุดโลก (2003)
 สเปซแจม สืบทอดตำนานใหม่ (2021)
# ลูเคียน อาราอูโฌ จี อัลเมดา
ลูเคียน อาราอูโฌ จี อัลเมดา หรือ ลูเคียน (เกิดวันที่ 21 กันยายน ค.ศ. 1991) เป็นนักฟุตบอลชาวบราซิล ลงเล่นตำแหน่งกองหน้า ให้กับโชนัน เบลมาเร ในเจลีก

 สโมสรอาชีพ 
 พัทยา ยูไนเต็ด 
ลูเคียน ย้ายเข้าร่วมพัทยา ยูไนเต็ด เมื่อวันที่ 4 มกราคม พ.ศ. 2561ลูเคียน ย้ายเข้าร่วมทีมพัทยา เขาลงเล่นนัดแรกของฤดูกาล ในวันที่ 11 กุมภาพันธ์ พ.ศ. 2561 นัดที่บุกพัทยาไปแพ้การท่าเรือที่แพตสเตเดียม 0–3

 ชลบุรี
# ท่าสี่พระยา
ท่าสี่พระยา (รหัส: น3, N3) เป็นท่าเรือแห่งหนึ่งในพื้นที่กรุงเทพมหานคร ตั้งอยู่ริมฝั่งแม่น้ำเจ้าพระยาฝั่งตะวันออก หรือฝั่งพระนคร ประกอบด้วยท่าเรือจำนวนสองท่า ได้แก่ ท่าด้านเหนือเป็นท่าเรือข้ามฟากไปยังท่าคลองสาน ในพื้นที่แขวงตลาดน้อย เขตสัมพันธวงศ์ เปิดให้บริการตั้งแต่เวลา 05:30–24:00 น. และท่าเรือด้านใต้ เป็นท่าที่ให้บริการของเรือด่วนเจ้าพระยา รวมถึงเรือไปยังไอคอนสยาม ในพื้นที่แขวงบางรัก เขตบางรักChao Phraya River ferries – for a fast and convenient crossing 

ท่าสี่พระยา อยู่ใกล้กับแหล่งท่องเที่ยวและสถานที่สำคัญ เช่น ริเวอร์ซิตี้, โรงแรมรอยัลออร์คิดเชอราตัน, ถนนสี่พระยา, วัดแก้วแจ่มฟ้า และไอคอนสยาม โดยสามารถเดินไปยังชุมชนตลาดน้อยได้ ซึ่งภายในชุมชนมีหลายสิ่งที่น่าสนใจ เช่น โบสถ์กาลหว่าร์, ธนาคารไทยพาณิชย์ สาขาตลาดน้อย, ศาลเจ้าโจวซือกง หรือบ้านโซวเฮงไถ่ บ้านสถาปัตยกรรมจีนโบราณ อายุกว่า 200 ปี และสามารถเดินเชื่อมต่อไปยังวงเวียนโอเดียน อันจุดเริ่มต้นของถนนเยาวราชได้

 การเชื่อมต่อรถโดยสาร 
ท่านํ้าสี่พระยา
องค์การขนส่งมวลชนกรุงเทพ
  เส้นทางที่มีรถรองรับวีลแชร์

 สายที่ จุดเริ่มต้น จุดสิ้นสุด เส้นทาง  เวลาเดินรถเที่ยวแรก (ต้นทาง) เวลาเดินรถเที่ยวแรก (ท่านํ้าสี่พระยา) เวลาเดินรถเที่ยวสุดท้าย (ต้นทาง) เวลาเดินรถเที่ยวสุดท้าย (ท่านํ้าสี่พระยา) ประเภทของรถที่ให้บริการผู้ให้บริการ หมายเหตุ 2-2 (16) (3) ท่านํ้าปากเกร็ด ท่านํ้าสี่พระยา  XX:XX น. XX:XX น. XX:XX น. XX:XX น.1.รถโดยสารประจำทางสีครีม-แดง
2.รถโดยสารประจำทางปรับอากาศสีส้ม (ยูโรทู)ขสมก. 36 (2-40) (3) อู่พระราม 9 ท่านํ้าสี่พระยา  04:30 น. 05:10 น. 22:00 น. 23:00 น.1.รถโดยสารประจำทางปรับอากาศสีส้ม (ยูโรทู) 45 (1) อู่ปู่เจ้าสมิงพราย วัดหัวลำโพง/ท่านํ้าสี่พระยา  03:50 น. 04:30 น. 22:00 น. 23:00 น.1.รถโดยสารประจำทางสีครีม-แดง 3-9E (45E) (1) หนามแดง วัดหัวลำโพง/ท่านํ้าสี่พระยา  05:00 น. 05:40 น. 22:00 น. 23:00 น. 93 (3) หมู่บ้านนักกีฬา ท่านํ้าสี่พระยา  04:00 น. 04:45 น. 22:00 น. 23:30 น.1.รถโดยสารประจำทางสีครีม-แดง
2.รถโดยสารประจำทางปรับอากาศสีส้ม (ยูโรทู)

 ป้ายรถประจำทาง ถนนสี่พระยา ป้ายท่าน้ำสี่พระยา สาย 36 45 93
# กูเกิล คีป
กูเกิล คีป  เป็นบริการจดบันทึก พัฒนาโดยกูเกิล เปิดตัวในปี ค.ศ. 2013 บนเว็บและแอปพลิเคชันบนระบบปฏิบัติการแอนดรอยด์และไอโอเอส กูเกิล คีปให้บริการจดบันทึกแบบตัวอักษร ภาพและบันทึกเสียง สามารถย้อนการแก้ไขและเพิ่มสีหรือป้ายกำกับเพื่อแยกประเภทบันทึก รวมถึงความสามารถในการแปรตัวอักษรจากภาพและอนุญาตให้ผู้ใช้คนอื่น ๆ แก้ไขร่วมด้วยได้
# วิกตูร์ มัตตูส การ์ดูซู
วิกตูร์ มัตตูส การ์ดูซู  (เกิดวันที่ 19 ธันวาคม ค.ศ. 1989) หรือ วิกตูร์ เป็นนักฟุตบอลอาชีพชาวบราซิล ปัจจุบันเล่นให้กับลำพูน วอร์ริเออร์ (ยืมตัวจาก บีจี ปทุม ยูไนเต็ด) ในไทยลีก 

 เกียรติประวัติ 
อุบล ยูเอ็มที ยูไนเต็ด
 ลีกภูมิภาค ดิวิชัน 2: 2558

เชียงราย ยูไนเต็ด
 ไทยแลนด์แชมเปียนส์คัพ: 2561
 ไทยลีกคัพ: 2561
 ไทยเอฟเอคัพ: 2561

บีจี ปทุม ยูไนเต็ด
 ไทยลีก : 2563–64
# ไทยแลนด์มอเตอร์ไซค์เคิลกรังด์ปรีซ์
ไทยแลนด์กรังด์ปรีซ์มอเตอร์ไซค์เคิล เป็นการแข่งขันโมโตจีพี โดยเริ่มต้นในฤดูกาล 2018 การแข่งขันนี้กำหนดจัดขึ้นที่สนาม บุรีรัมย์อินเตอร์เนชันแนลเซอร์กิตNote that some countries in MotoGP have restrictions on alcohol advertising, so the circuit is referred by its non-commercial name. แต่การแข่งขันกลับยกเลิกในปี 2020 OR Thailand Grand Prix และ โมโตจีพี ไทยแลนด์ กรังด์ปรีซ์ 2021 เนื่องจากการระบาดของ COVID-19

ชื่ออย่างเป็นทางการและผู้สนับสนุน
2018–2019: PTT Thailand Grand Prix
2022: OR Thailand Grand Prix

ผู้ชนะเลิศของไทยแลนด์กรังด์ปรีซ์
ชนะเลิศ (นักแข่ง)
 ชนะ นักแข่ง ชนะ ประเภท ปีที่ชนะ2 Marc Márquezโมโตจีพี2018, 2019 1 Miguel Oliveira โมโตจีพี 20221 Franscesco Bagnaiaโมโต220181 Luca Mariniโมโต220191 Fabio Di Giannantonioโมโต320181 Albert Arenasโมโต32019

ชนะเลิศ (ผู้ผลิต)
 ชนะ ผู้ผลิต ชนะ ประเภท ปีที่ชนะ 4  Honda โมโตจีพี 2018, 2019 โมโต3 2018, 20223 Kalex โมโต2 2018, 2019, 2022 2  KTM โมโตจีพี 2022 โมโต3 2019

ชนะเลิศ (ประเทศ)
 ชนะ ประเทศ ชนะ ประเภท ปีที่ชนะ 5  โมโต2 2018, 2019, 2022 โมโต3 2018, 2022 3  โมโตจีพี 2018, 2019 โมโต3 20191 โปรตุเกสโมโตจีพี2022

แบ่งตามปี
 ปี สนาม โมโต3 โมโต2 โมโตจีพีนักแข่งผู้ผลิตนักแข่งผู้ผลิตนักแข่งผู้ผลิต  Buriram  Fabio Di Giannantonio Honda  Franscesco Bagnaia Kalex  Marc Márquez Honda   Albert Arenas KTM  Luca Marini Kalex  Marc Márquez Honda  ยกเลิกการแข่งขันเนื่องจากการแพร่ระบาดของ COVID-19     Dennis Foggia Honda  Tony Arbolino Kalex  Miguel Oliveira KTM2023 David AlonsoGas Gas Fermín AldeguerBoscoscuro Jorge MartínDucati2024 David AlonsoCFMoto Arón CanetKalex Francesco BagnaiaDucati2025 José Antonio RuedaKTM Manuel GonzálezKalex Marc MárquezDucati
# กองกำลังสาธารณะคอสตาริกา
คอสตาริกา เป็นประเทศที่ไม่มีกองทัพ. โดยมีกองกำลังกึ่งทหารขนาดเล็ก ทำหน้าที่เป็นตำรวจ และ พิทักษ์ชายแดน.

 ประวัติ 
1 ธันวาคม ค.ศ. 1948, ประธานาธิบดี โฮเซ ฟิเกอเรส เฟอเรอ ได้ทำการยกเลิกกองทัพคอสตาริกา ภายหลังการสิ้นสุดสงครามกลางเมือง ในปีเดียวกัน. (Spanish)
พิธีจัดขึ้นที่ Cuartel Bellavista, ประธานาธิบดีได้ทำการใช้ค้อนทุบกำแพง เพื่อเป็นสัญลักษณ์ในการสิ้นสุดระบบทหาร.

ค.ศ. 1949, การยกเลิกกองทัพ ตามความในมาตราที่ 12 ของรัฐธรรมนูญแห่งคอสตาริกา. งบประมาณทางทหารที่ถูกตัดนั้น ถูกจัดสรรงบในด้านการรักษาความปลอดภัย, การศึกษา และ ศิลปะวัฒนธรรม. คอสตาริกามีตำรวจเป็นกองกำลังหลัก.

พิพิธภัณฑสถานแห่งชาติคอสตาริกา (Museo Nacional de Costa Rica) ภายใน Cuartel Bellavista เป็นสัญลักษณ์ทางศิลปะวัฒนธรรม. ในปี ค.ศ. 1986, ประธานาธิบดี ออสกา อาเรียส ซานเชส ได้กำหนดให้วันที่ 1 ธันวาคมของทุกปี เป็นวันแห่งการยกเลิกกองทัพ (Día de la Abolición del Ejército) ภายใต้กฎหมายที่ #8115. ตั้งแต่ ค.ศ. 1948 ประเทศไม่เคยมีสงครามกลางเมืองนับตั้งแต่นั้นมา. กองกำลังกึ่งทหารขนาดเล็กที่ทำหน้าที่บังคับใช่กฎหมาย, แต่ไม่มีการจัดกำลังแบบ standing army.

 กองกำลังสาธารณะแห่งกระทรวงความปลอดภัยสาธารณะ (ค.ศ. 1996) 
ค.ศ. 1996, กระทรวงความปลอดภัยสาธารณะ เรียกโดยทั่วไปว่า กองกำลังสาธารณะ (Fuerza Pública) เป็นกองกำลังร่วมทหารตำรวจ และ พิทักษ์พลเรือน, เจ้าหน้าที่ให้ความช่วยเหลือ, และ พิทักษ์ชายแดน. ภายการบังคับบัญชาของกระทรวง มีหน้าที่รักษาความปลอดภัยภาคพื้นดิน, การบังคับใช้กฎหมาย, การต่อต้านยาเสพติด, พิทักษ์ชายแดน และ รักษาความปลอดภัยแก่นักท่องเที่ยว.

กองกำลังสาธารณะ เป็นกองกำลังพิเศษขนาดเล็ก ประกอบด้วย หน่วยแทรกซึมพิเศษ (UEI) แต่ไม่ขึ้นตรงการบังคับบัญชากับตำรวจ. สำนักข่าวกรอง และ รักษาความปลอดภัย (DIS) ทำหน้าที่รายงานข้อมูลข่าวกรองให้ทางกระทรวง. มีกำลังพลประมาณ 70 คน, มีรูปแบบบังคับบัญชาลักษณะเดียวกับทหาร, บุคลากรทั้งหมดนั้นเป็นตำรวจพลเรือน.

คำขวัญ "God, Fatherland, and Honor.".

 อากาศยานที่ประจำการ ค.ศ. 2016 
หน่วยระวังภัยทางอากาศคอสตาริกา มีอากาศยานประจำการ 15 ลำ สำหรับสนับสนุนทางรัฐบาล, การบังคับใช้กฎหมาย, และ ช่วยเหลือพลเรือน ดังนี้.

AircraftTypeVersionsIn service"World Military Aircraft Inventory", Aerospace Source Book 2007, Aviation Week & Space Technology, January 15, 2007.Notes Aero Commander 695  Utility transport  695  1  Cessna 206  Utility  206G  2  Cessna 207  Utility   1  de Havilland Canada DHC-4 Caribou  Tactical transport   1  MD Helicopters MD 500  Utility helicopter  MD 500E  2  MD Helicopters MD 600  Utility helicopter  MD 600  2  Piper PA-31 Navajo  Utility   3  Piper PA-34 Seneca  Utility  PA-34-200T  1  Harbin Y-12  Utility  Y-12E  2 (2016)http://www.eastpendulum.com/deux-y-12e-livres-a-force-publique-costa-rica
# โกล์! สู้สุดฝัน
โกล์! สู้สุดฝัน  เป็นละครโทรทัศน์ที่สร้างขึ้นในปี พ.ศ. 2557 กล่าวถึงเรื่องราวของนักฟุตบอลที่ต้องทำทุกอย่างเพื่อชัยชนะ และสานฝันของตัวเองให้สำเร็จ นำแสดงโดย หู เกอ, เจียง ซูหยิ่ง, เฉียน ฟง, เจิง หลี ออกอากาศทางช่อง Dragon TV ในประเทศจีน ส่วนในไทย จะออกอากาศทางช่อง 3 แฟมิลี่

เนื้อเรื่องย่อ
มู่ฉี ถูกย้ายมาเป็นโค้ชฟุตบอลโรงเรียนมัธยม ต้องมาเจอทีมฟุตบอลโรงเรียนที่แพ้ตลอดกาล ขนาดแข่งกับเด็กประถมก็ยังเอาชนะไม่ได้ การปรากฏตัวของมู่ฉี ทำให้ทุกคนสงสัยในความสามารถและที่มาของเขา ด้วยกลยุทธการเล่นที่มู่ฉีวางแผนให้ทีมฟุตบอลทีมนี้ ทำให้พวกเขาพบกับคำว่า"ชนะ"เป็นครั้งแรก มู่ฉีใช้เทคนิคพิเศษสอนนักกีฬาฟุตบอลด้วยวิธีที่แปลกไม่เหมือนโค้ชคนใด ไม่แค่เพียงทำให้นักเรียนต้องยอมนับถือในความสามารถแต่เพ้ยตั่ว ยังต้องเปลี่ยนมุมมองที่มีต่อมู่ฉีเสียใหม่ มู่ฉีเริ่มรู้สึกผูกพันกับทีมฟุตบอลทีมนี้มากขึ้นเรื่อยๆ เหล่านักเรียนเองก็ตั้งใจฝึกซ้อมมากขึ้นภายใต้การควบคุมทีมของโค้ชคนนี้ ทำให้นักเตะทุกคนที่จากเดิมไม่เคยยอมรับนับถือโค้ช กลับกลายเป็นทีมฟุตบอลที่มีความสมัครสมานสามัคคีเป็นน้ำหนึ่งใจเดียวกัน มู่ฉีต้องการปรับปรุงทีมฟุตบอลให้ดียิ่งขึ้น จึงใช้แนวความคิดจัดยาให้ถูกกับโรค สมาชิกในทีมฟุตบอลทุกคนภายใต้การฝึกสอนของมู่ฉี ไม่เพียงทำให้ทีมฟุตบอลได้รับชัยชนะจนมีชื่อเสียง ทั้งยังส่งผลการเรียนที่ดีต่อนักเรียนทุกคนอีกด้วย 

ในช่วงที่ทุกอย่างเหมือนจะไปได้ราบรื่นนี่เอง ปัญหาต่างๆ นานาก็เริ่มรุมเร้าเข้ามา เมื่อลู่เจี๋ย ผู้ที่ไม่ชอบมู่ฉีก็พยายามหาข้ออ้างต่างๆ เพื่อจะไล่มู่ฉีออกจากโรงเรียน จงเยี่ยน ผู้อำนวยการโรงเรียนที่แอบหลงรักมู่ฉีก็พยายามใช้ทุกวิถีทางที่จะให้มู่ฉีรับรัก ในช่วงที่ปัญหาน่าปวดหัวพวกนี้กำลังถาโถม ปัญหาที่น่ากลัวที่สุดก็ปรากฎขึ้น เมื่ออดีตของมู่ฉี ที่เคยเกี่ยวข้องกับการพนันบอล ก็ถูกเปิดเผยขึ้นให้คนได้รับรู้ มู่ฉีและเพ้ยตั่วซึ่งเป็นคู่กัดกันมาตลอด ความสัมพันธ์ก็พัฒนาในทางที่ดี  พอมู่ฉีที่เพิ่งคบกับเพ้ยตั่วไม่นาน ถูกแม่ของเพ้ยตั่วซึ่งเป็นเจ้าของบริษัทต่อต้าน การแข่งขันฟุตบอลรอบคัดเลือกของโรงเรียนก็กำลังจะมาถึง แต่ความฝันและอาชีพฟุตบอลของมู่ฉีกำลังแขวนอยู่บนเส้นด้าย มู่ฉีจะฝ่าฝันอุปสรรคและอดีตของตนเองที่เคยทำผิดพลาดไปได้หรือไม่??ทั้งสองคนจะสามารถสร้างปาฏิหาริย์ให้แก่ทีมฟุตบอลโดยที่ไม่คาดคิดมาก่อนเนื้อเรื่อง โกล์! สู้สุดฝัน  ที่ เว็บไซต์ช่อง 3

นักแสดงนำ
 หู เกอ รับบท มู่ฉี
 เจียง ซูหยิ่ง รับบื เพ่ยตั๋ว
 เฉียน ฟง รับบท ลู่เจี๋ย
 เจิง หลี รับบท จงเยี่ยน
 หวัง อี้หลิน
 หนิว จิ้นฟง
# ถนนพระพิทักษ์
ถนนพระพิทักษ์ เป็นถนนสายสั้น ๆ ในท้องที่แขวงวังบูรพาภิรมย์ เขตพระนคร กรุงเทพมหานคร มีลักษณะเป็นถนน 2 ช่องทางจราจร (เดินรถทางเดียว) ระยะทาง 100 เมตรกองนโยบายและแผนงาน. สำนักผังเมือง. กรุงเทพมหานคร. รายงานการศึกษา เรื่อง โครงข่ายถนนและทางพิเศษในเขตกรุงเทพมหานคร. [ม.ป.ท.], 2551. เริ่มต้นที่เชิงสะพานอุบลรัตน์ด้านทิศตะวันออก (ใกล้ศาลเจ้าพ่อหอกลองและสำนักงานที่ดินกรุงเทพมหานคร หลังปากคลองตลาด) ไปทางทิศตะวันออก ตัดกับถนนอัษฎางค์ที่ทางแยกพระพิทักษ์ และไปสิ้นสุดที่ทางแยกบ้านหม้อซึ่งเป็นจุดตัดกับถนนบ้านหม้อและถนนพาหุรัด

ชื่อ "พระพิทักษ์" มาจากพระนามของ พระเจ้าบรมวงศ์เธอ พระองค์เจ้ากุญชร กรมพระพิทักษเทเวศร์ พระราชโอรสในพระบาทสมเด็จพระพุทธเลิศหล้านภาลัย โดยทรงเคยมีวังที่ประทับใกล้กับบริเวณนี้ คือ วังท้ายหับเผย"ตำนานวังเก่า" พระนิพนธ์ สมเด็จพระเจ้าบรมวงศ์เธอ สมเด็จกรมพระยาดำรงราชานุภาพ (พิมพ์เป็นอนุสรณ์ในงานพระราชทานเพลิงศพ พลอากาศตรี ศาสตราจารย์ ดร.ภัสสร พนมวัน ณ อยุธยา, พ.ศ. ๒๕๔๔, หน้า ๓๘.)
 อ้างอิง
# จักรยานและคตินิยมสิทธิสตรี
ผู้หญิงได้รับอิสรภาพเป็นอย่างมากเมื่อมีการคิดค้นจักรยาน จักรยานทำให้พวกเธอมีอิสระในการเดินทางออกนอกบ้านด้วยตัวเอง   การขี่จักรยานก็จำเป็นต้องมีเสื้อผ้าที่ทะมัดทะแมงมากขึ้นสำหรับผู้หญิงและนำไปสู่การเปลี่ยนแปลงที่สำคัญของเครื่องแต่งกายหญิงในสังคมบุคคลหนึ่งคนหนึ่งจากช่วงเวลาที่ดูนักปั่นจักรยานหญิงกล่าวว่า "มันยากที่จะเชื่อได้ว่าพวกเขาเป็นผู้หญิงเคยต้องที่เดินออกไปในตอนบ่ายเพื่อรอขบวนรถม้า"

 ตัวอย่าง 
อลิซาเบธ เคดี สแตนตัน เคยเขียนว่าจักรยานเป็นเครื่องมือซึ่งกระตุ้นให้ผู้หญิงอยากที่จะแข็งแกร่งมากขึ้นและอยากมีบทบาทในสังคม ซูซาน บี แอนโทนี่ พูดในค.ศ. 1896 ว่า "ฉันอยากจะบอกคุณเกี่ยวกับจักรยาน ฉันว่ามันมันทำมาเพื่อปลดปล่อยผู้หญิงมากกว่าสิ่งอื่นใดในโลก ฉันยืนและชื่นชมยินดีทุกครั้งที่เห็นผู้หญิงขี่่จักรยานไปไหนมาไหนเอง"

บีททิซ กริมชอว์ ผู้ออกเดินทางผจญภัยได้อธิบายชีวิตวัยเยาว์ของเด็กสาวตามความชอบธรรมแบบวิคตอเรีย เธอเป็นเด็กหญิงนักปฏิวัติ ฉันซื้อจักรยานด้วยความลำบาก ขี่ออกไปคนเดียวโดยไม่มีผู้ใหญ่คอยดู ไมล์และไมล์ไกลเกินกว่าขีดจำกัดของม้าที่วิ่งเหยาะ ๆ โลกเปิดกว้างต่อหน้าฉัน และเมื่อฉันอายุได้ 21 ปี ฉันได้ออกเดินทาง ไกลจากบ้านเพื่อค้นหาว่าโลกจะมีอะไรให้กับลูกสาวผู้ปฏิวัติ"

 การแพทย์ในศตวรรษที่ 19 
บทความจาก The Literary Digest ได้รับการทบทวนวรรณกรรมจากช่วงเวลาที่กล่าวถึงหน้าจักรยานและตั้งข้อสังเกตว่าThe Springfield Republicanเตือนว่า "ผู้หญิง เด็กหญิงและผู้ชายวัยกลางคน" ขี่จักรยานมากเกินไป

ความกังวลเกี่ยวกับจักรยานเกี่ยวกับนักปั่นจักรยานหญิงถูกแจกแจงอย่างละเอียดโดยแพทย์ A. Shadwell ในบทความ 1897 สำหรับ National Review ในลอนดอนเรื่อง "อันตรายที่ซ่อนอยู่ของการขี่จักรยาน" บทความของเขาถูกกล่าวถึงในภายหลังและวิเคราะห์ใน The Advertiser

ผู้ที่ชื่นชอบจักรยานไม่เห็นด้วยกับการประเมินทางการแพทย์นี้และยืนยันว่าการออกกำลังกายเป็นสิ่งที่ดีในการปรับปรุงสุขภาพและความมีชีวิตชีวา